বস্তুনিষ্ট সংবাদ প্রকাশ করা সাংবাদিকদের নৈতিক দায়িত্ব : সিরাজগঞ্জ জেলা প্রশাসক | দৈনিক কালজয়ী
Home রাজশাহী বিভাগ সিরাজগঞ্জ বস্তুনিষ্ট সংবাদ প্রকাশ করা সাংবাদিকদের নৈতিক দায়িত্ব : সিরাজগঞ্জ জেলা প্রশাসক
হুমায়ুন কবির সুমন: সিরাজগঞ্জ জেলা প্রশাসক ড. ফারুক আহাম্মদ বলেছেন, বস্তুনিষ্ট সংবাদ প্রকাশ করা সাংবাদিকদের নৈতিক দায়িত্ব। বস্তুনিষ্ট সংবাদ প্রকাশের মাধ্যমে সমাজ ও দেশের নিরাপত্তায় বিশেষ ভুমিকা রাখতে পারেন। যেকোন প্রাকৃতিক দুর্যোগ ও দুর্যোগ পরবর্তিতে সাংবাদিকদের লেখনীতে সমস্যা সমাধানে প্রশাসন ব্যবস্থা গ্রহনে তৎপর হতে পারে। সাংবাদিকরা দেশের উন্নয়ন ও অবহেলিত নির্যাতিত গণমানুষের সকল সমস্যা সম্ভবনা লেখনীর মাধ্যমে উপস্থাপন করে সমৃদ্ধিশালী দেশ গড়ার ভুমিকা অপরিসীম। গতকাল সকালে শহরের নর্থ টাউন রেষ্টুরেন্ট এন্ড পার্টি সেন্টারে অক্সফ্যাম ইন বাংলাদেশ এর সহায়তায় এসকেএস ফাউন্ডেশনের সহযোগীতায় সমাজ উন্নয়ন কার্যক্রম সুক’র আয়োজনে সিরাজগঞ্জ প্রেস ক্লাবের সভাপতি হেলাল উদ্দিনের সভাপতিত্বে ইলেকট্রনিক ও প্রিন্ট মিডিয়ার সাংবাদিকদের জন্য মানবিক প্রতিবেদন লেখার দুদিন ব্যাপি প্রশিক্ষণ কর্মশালায় প্রধান অতিথি হিসাবে এ কথা বলেন। এসময় বিশেষ অতিথি অতিরিক্ত জেলা প্রশাসক (সার্বিক) মো. ফিরোজ মাহমুদ বক্তব্য রাখেন। প্রশিক্ষণের সহায়ক ( প্রশিক্ষক) হিসাবে দায়িত্ব পালন করেন ইন্ডিপেন্ডন্ট টেলিভিশন উত্তরাঞ্চল প্রধান হাসিবুর রহমান বিলু। কর্মশালায় সমাজ উন্নয়ন কার্যক্রম সুকের নির্বাহী পরিচালক মো. আনোয়ার হোসেন, এলনা প্রকল্পের পিএম শফিকুল ইসলাম উপস্থিত ছিলেন। অনুষ্ঠানটি পরিচালনা করেন ষ্টুডেন্ট ব্যাক আবির হোসেন। অনুষ্ঠানে সিরাজগঞ্জের কর্মরত ইলেকট্রনিক ও প্রিন্ট মিডিয়ার সাংবাদিকবৃন্দ উপস্থিত ছিলেন।
Previous articleকুমিল্লাকে এগিয়ে নিতে সাংবাদিকরা অনন্য ভূমিকা পালন করে যাচ্ছে – আজিজুর রমহান
Next articleসাভারে ৩ হাজার ৫’শ পিচ ইয়াবাসহ মাদক ব্যবসায়ী গ্রেপ্তার